ธีราทร ลงเล่น 69 นาที มารินอส ถล่มเบลล์มาเร 3-1 ไล่จ่าฝูง 1 แต้ม 
เจ้าอุ้ม ธีราทร บุญมาทัน ลงเล่นเป็นตัวจริงให้กับ มารินอส ในนัดนี้ ก่อนถูกเปลี่ยนตัวออกในนาทีที่ 69 ของเกม  ,การแข่งขันฟุตบอลเจลีก 1 ของประเทศญี่ปุ่น เมื่อวันที่ 19 ต.ค. โดยเป็นคู่ที่ได้รับความสนใจของแฟนบอลชาวไทย ระหว่าง โยโกฮามา เอฟ มารินอส เปิดสนามกีฬาแห่งชาติโยโกฮามา รอต้อนรับ โชนัน เบลล์มาเร ซึ่งเกมนี้ เจ้าอุ้ม ธีราทร บุญมาทัน แบ็กซ้ายตัวเก่งของทัพช้างศึกได้ออกสตาร์ตเป็นตัวจริงให้กับมารินอส,ผลปรากฏว่า เอฟ มารินอส เป็นฝ่ายไล่อันทีมเยือน เบลล์มาเร 3-1 จากประตูของ เทรุฮิโตะ นากางาวะ (นาทีที่ 39), มาเธอุส (52) และ มาร์กอส จูเนียร์ ซัดจุดโทษ (68) ส่วนทีมเยือนได้ประตูปลอบใจจาก เรียวโกะ นามาซากะ ในช่วงทดเจ็บครึ่งหลัง ขณะที่ ธีราทร บุญมาทัน ลงเล่นในเกมนี้ไปทั้งหมด 69 นาที่ ก่อนที่ เรียว ทาคาโนะ จะลงไปเล่นแทน,จากการที่ มารินอส เอาชนะในเกมดังกล่าว ส่งผลให้ทีมเก็บแต้มเพิ่มเป็น 55 คะแนน รั้งอันดับ 3 ของตารางตามหลัง จ่าฝูง คาชิมา แอนท์เลอร์สและ เอฟซี โตเกียว 1 แต้ม โดยการแข่งขันฟุตบอลเจลีกตอนนี้เหลือเพียงอีก 5 นัดเท่านั้น ขณะที่ ทีมของ เจ ชนาธิป สรงกระสินธ์ อย่างสโมสรคอนซาโดล ซัปโปโร ซึ่งเจ้าตัวไม่ได้ลงสนามเพราะมีอาการบาดเจ็บ ดันพ่ายคาบ้านต่อ เซเรโซ โอซากา 0-1 เมื่อวานนี้., 
เจ้าอุ้ม ธีราทร บุญมาทัน ลงเล่นเป็นตัวจริงให้กับ มารินอส ในนัดนี้ ก่อนถูกเปลี่ยนตัวออกในนาทีที่ 69 ของเกม 
ธีราทร บุญมาทัน,เจลีก,โยโกฮามา เอฟ มารินอส,โชนัน เบลล์เมเร,คอนซาโดเล ซัปโปโร